JWD ปลื้ม! กำไร Q3 โตกว่า 10 เท่าตัว หลังมีรายได้พิเศษ-รายได้ธุรกิจหลักเพิ่มขึ้น
JWD ปลื้ม! กำไร Q3/58 เพิ่มกว่า 10 เท่าตัว มาที่ 86.60 ลบ. จาก 40.40 ในปีก่อน หลังมีรายได้พิเศษ อีกทั้งรายได้ธุรกิจหลักเพิ่มขึ้น ขณะที่ช่วง 9 เดือนแรกมีกำไร 243.06 ลบ. เพิ่มขึ้น 92% จาก 126.69 ในปีก่อน 
10 พ.ย. 2558

บริษัท เจดับเบิ้ลยูดี อินโฟโลจิสติกส์ จำกัด (มหาชน) หรือ JWD รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีกำไรสุทธิ 86.60 ล้านบาท หรือมีกำไรสุทธิ 0.18 บาทต่อหุ้น เพิ่มขึ้น 114% จากช่วงเดียวกันของปีก่อนที่มีกำไรสุทธิ 40.40 ล้านบาท หรือมีกำไรสุทธิ 0.11 บาทต่อหุ้น
ขณะที่ผลการดำเนินงานช่วง 9 เดือนแรกมีกำไรสุทธิ 243.06 ล้านบาท หรือ 0.50 บาทต่อหุ้น เพิ่มขึ้น 92% จากช่วงเดียวกันของปีก่อนที่มีกำไรสุทธิ 126.69 ล้านบาท หรือ 0.35 บาทต่อหุ้น
ทั้งนี้ผลการดำเนินงานดังกล่าวที่เพิ่มขึ้น เนื่องจากบริษัทได้รับรู้ประมาณการหนี้สินจากคดีความในปี 2557 จำนวน 57 ล้านบาทประกอบกับการเติบโตของรายได้และกำไรขั้นต้นของแต่ละกลุ่มธุรกิจในปี 2558 โดยบริษัทมีรายได้ค่าเช่าและรายได้จากการบริการรวมเพิ่มขึ้น